Juodasis riešutmedis

Juodasis riešutmedis (Juglans nigra) – riešutmedinių (Juglandaceae) šeimos medžių rūšis. Paplitęs Šiaurės Amerikoje nuo pietų Ontarijo iki šiaurės Floridos ir Teksaso. Auga daugiausia upių pakrantėse.

Medis išauga iki 30-40 m aukščio, pavieniai būna stambūs, kresni, augantys miškuose – laibakamieniai. Žievė pilkšvai ruda, giliai sueižėjusi. Lapai sudėtiniai, 30-60 cm ilgio, plunksniški, sudaryti iš 15-23 lancetinių lapelių kurių ilgis siekia iki 7-10 cm. Vyriški žiedai – 8-10 cm ilgio žirginiai. Vaisius – kaulavaisis, sudarytas iš žalios spalvos apyvaisio ir kieto branduolio, vadinamo juoduoju riešutu.

Šie riešutai naudojami kulinarijoje, dedami į įvairius patiekalus, tiesa, nėra tokie komerciškai paklausūs kaip graikiniai riešutai, nes juodieji riešutai sunkiau išlukštenami negu graikiniai. Turi juodų dažinių medžiagų.

Juodasis riešutmedis turi daug taninų, kurie gali malšinti skausmą ir mažinti gleivių išsiskyrimą. Jo preparatai naudojami mažinti širdies ligų riziką, nuo odos ligų.Black Walnut – Uses, Side Effects, and More, webmd.com Žievės ir lapų preparatais gydomas herpesas, egzemos, gangrena, diarėja, galvos ir dantų skausmai, išvaromos iš organizmo žieduotosios kirmėlės.Juglans nigra – L., pfaf.org

 Šaltiniai 

Kategorija:Riešutmediniai
Kategorija:Medžiai ir krūmai
Kategorija:Dažiniai augalai
Kategorija:Riešutai ir sėklos